Vodena para
Vodena para je gasovita faza vode. To je jedno stanje vode unutar hidrosfere. Vodena para može se proizvesti od isparavanja ili kuhanja tekuće vode ili iz sublimacije leda. Za razliku od drugih oblika vode, vodena para je nevidljiva. Pod tipičnim atmosferskim uslovima, vodena para se neprekidno stvara isparavanjem a ukida kondenzacijom. Manje je gusta od zraka i urokuje konvekcijske struje koje formiraju oblake. S obzirom na to da je komponenta hidrološkog ciklusa i Zemljine hidrosfere, posebno je obilna u Zemljinoj atmosferi gdje je također moćan staklenički gas zajedno sa ostalim gasovima poput ugljik-diokida i metana. Korištenje vodene pare, kao pare, bilo je važno ljudima za kuhanje i kao važna komponenta u sistemima proizvodnje energije i transporta od industrijske revolucije. Relativno je čest činilac atmosfere, prisutan čak i u solarnoj atmosferi kao i na svakoj planeti u Sunčevom sistemu i većini astronomskih objekata uključujući prirodne satelite, komete i čak velike asteroide.